Viborger Samler, 1777-12-08
Bekiendtgiørelse. G. og E. Grenaae og Ebbeltoft Markeder, som sædvanlig pleier at holdes udi Januarii Maaned, ere nu, efter allerunderdanigst ansøgte og erholdte Kongelige allernaadigste Bevilgninger, saaledes udsatte: At Greenaae Marked aarlig skal holdes Fredagen førend Anden Søndag i Fasten, som for tilkommende Aar 1778, bliver den 13 Martii, og Ebbeltoft Market næste Tirsdag derefter, som indfalder bemeldte, næstkommende Aar den 17 Martii, da det og allernaadigst er bevilget, at paa begge Stæder maae holdes Heste- og Qvæg=Market. Greenaae og Ebbeltoft d. 29 Novemb. N. F. Behr. L. Ditlefsen. Den, tet ved Colding beliggende, og af sin Herlighed, noksom bekiendte Colding Dyrehauge agter Eieren, formedelst Forandring af Boepæl ved indfaldte Employ, underhaanden at bortsælge. Paa fornævnte Eiendom, som ikkun staaer for Hartkorn frie Hovedgaards Taxt, Skovskyld 1 Skp. findes anseelig stor Bøgeskov, saavel til Forhandling, efter derpaa havende Kongelige Concession, som til eget Brug, foruden overflødig ung Skov, som efter Jordens Bonite og den der værende gode Skovgrund, kan om faa Aar opvoxe til fuldkomne Træer, ligesom og Udskibningen af Fannebrænde beqvemmelig derfra kan skee, da Eiendommen er beliggende tet ved Colding Strand, og tillige haves en bestandig Akkort for Dyrehaugens Eiere med Beboerne i Strandhuusene om Fannebrændets Udførsel for en akkorderet billig Betaling; dernæst kan for nærværende Tiid græsses og fodres 46 a 50 Stykker Fæehøvder, 8 a 10 Bester og 30 a 40 Stykker Faar, avles 30 a 40 Læs Høe, saaes 12 a 13 Tdr. Rug, 24 a 25 Tdr. Byg, 24 a 30 Tdr. Havre, 1 Td. Erter, 2 a 4 Tdr. Boghvede, der alt meget kan udvides og formeeres ved Oprydning, da denne Eiendom, som er adskildt fra al Fælledsskab, og for sig selv indhegnet, indeholder, efter derover af en Kongelig Landmaaler foretagne Opmaaling, p. p. 200 Tdr. Land. Paa berørte Eiendom er for 2 a 3 Aar siden opført en smuk nye Bygning af Grundmuur 16 Fag med Kielder under 4 Fag, indrettet med adskillige smukke Værelser, til Beboelse for en honet Familie, derved 2de Fløie, hver af 6 Fag, ligeledes Grundmuur, indrettet til Giestekamre, Borgerstue, Rullestue, Melkestue, Bryggers med 2 Bagerovne og Vaskerhuus, hvilke 3de Bygninger ere ikke sammenbygte, og saaledes uden Besværlighed kan tilbygges meere, om maatte behøves og behages. End videre 2de Fløie Stald og Fæehuuse i Gaarden af Muur= og Bindingsværk, begge bestaaende af 30 Fag, med Stalderum til 8 a 10 Bester med Foder= og Stald Kammer, samt Huggehuus, Fæehuus til 30 a 40 Stykker Høvder, med Faarehuus, Hønsehuus og videre, saa og 2de fuldkomne Vogn=Remisser. Ved Gaarden er og anlagt en stoer Frugthauge og en Kiøkenhauge, indhegnet med levende Gierde, og kan beqvemmelig indrettes et Teglbrænderie, hvortil Materie findes paa Stedet, som beleiligt derfra kan debiteres, da Eiendommen, som før er meldt, er beliggende tet ved Colding Strand Forbemeldte Eiendom kan erholdes baade med og uden Besætning, tilligemed dette Aars Jndavling af Korn og Høe, og tiltrædes enten nu strax eller til førstkommende 1 Maji til fri Disposition ligesom maatte forlanges, hvorom de Lysthavende behagelig ville addressere sig til mig underskrevne, som af Eieren Kommitteret til derom at slutte Handel. Horsens den 27 November 1777. Schiønau.